1.       Δημιουργία υπογραφών για νέα μηνύματα:

2.      Ενεργοποίησε την εφαρμογή Ηλεκτρονικό Ταχυδρομείο (Windows Mail).

3.      Από το μενού Εργαλεία (Tools), βρες και ενεργοποίησε την εντολή Επιλογές (Options).

4.      Πήγαινε στο φύλλο Υπογραφές (Signatures), πατώντας πάνω του ή πατώντας τα πλήκτρα Control και Tab μέχρι να φτάσεις σε αυτό.

5.      Στη συνέχεια στη θέση που αναγράφονται οι υπογραφές, αν έχεις ήδη υπογραφές από προηγούμενες φορές, επέλεξέ τις και διέγραψέ τις.

6.      Δημιούργησε μια νέα υπογραφή με το πιο κάτω κείμενο:

Παναγιώτα Ανδρέου
Λευκωσία

7.      Όταν τελειώσεις και την προσθέσεις, θα πάρει αυτόματα το όνομα Signature #1 (ή Υπογραφή #1).

8.      Επέλεξέ την από τη λίστα και μετονόμασέ την σε: Ελληνική.

9.      Στη συνέχεια ακολούθησε την ίδια διαδικασία και δημιούργησε μια νέα υπογραφή με το εξής κείμενο:

Panayiota Andreou
Nicosia

10.  Δώσε σε αυτή την υπογραφή το όνομα: English.

11.  Στη συνέχεια, αφού ελέγξεις ότι το κουτί στο πάνω μέρος του πλαισίου διαλόγου που καθορίζει αν η προεπιλεγμένη υπογραφή θα μπαίνει αυτόματα σε όλα τα εξερχόμενα μηνύματα, ΔΕΝ είναι επιλεγμένο, πάτα το κουμπί ΟΚ και κλείσε το πλαίσιο διαλόγου Επιλογές.

12.  Δημιούργησε στη συνέχεια ένα νέο μήνυμα για να το στείλεις στη διεύθυνση:
[email-masked]

13.  Δώσε σαν θέμα τον τίτλο: ypografes (όπως είναι γραμμένο εδώ).

14.  Στο περιεχόμενο, γράψε στα Ελληνικά πως σου φάνηκε η διαδικασία και ό,τι άλλο σχόλιο έχεις για αυτό που έκανες.

15.  Αφού τελειώσεις με το κείμενο, πάτα μια φορά το πλήκτρο Enter για να αλλάξεις παράγραφο και άλλη μια, για να αφήσεις και μια άδεια γραμμή.

16.  Στο μενού Προσθήκη (Insert), βρες την επιλογή Υπογραφές (Signatures) και από το υπομενού βρες και επέλεξε την υπογραφή με το όνομα: English.

17.  Τώρα στο τέλος του μηνύματός σου θα βρίσκεται η υπογραφή “Panayiota Andreou, Nicosia”.

18.  Στείλε το μήνυμα.

19.  Πήγαινε ξανά στο μενού Εργαλεία και στην επιλογή Επιλογές.
Βρες το φύλλο Υπογραφές, και επέλεξε το πλαίσιο που καθορίζει ότι η προεπιλεγμένη σου υπογραφή θα μπαίνει αυτόματα σε όλα τα εξερχόμενα μηνύματα.
Θα προσέξεις ότι και το πλαίσιο που βρίσκεται από κάτω θα επιλεγεί, και θα καθορίζει ότι δεν θα περιλαμβάνεται η υπογραφή σε απαντήσεις μηνυμάτων ή σε προωθήσεις.
Η προεπιλεγμένη σου υπογραφή είναι εκείνη στη λίστα που είναι με έντονους χαρακτήρες (κανονικά θα είναι εκείνη με τον τίτλο: Ελληνική).

20.  Κλείσε το πλαίσιο διαλόγου πατώντας στο κουμπί ΟΚ.

21.  Δημιούργησε ένα νέο μήνυμα.
Θα προσέξεις ότι στο πλαίσιο του κειμένου, θα φαίνεται η υπογραφή: «Παναγιώτα Ανδρέου, Λευκωσία».

22.  Στείλε το στην διεύθυνση:

[email-masked]

23.  Δώσε σαν θέμα τον τίτλο ypografes2 (όπως είναι γραμμένο εδώ).

24.  Στο περιεχόμενο γράψε όποιο κείμενο θέλεις.

25.  Αφού τελειώσεις με το κείμενο, στείλε το μήνυμα.

26.  Πάτα τα πλήκτρα Control και Μ για να σταλούν όλα σου τα μηνύματα.

27.  Όταν φύγει από την οθόνη το πλαίσιο που δείχνει την πρόοδο της αποστολής και της πρόσληψης μηνυμάτων, κλείσε την εφαρμογή και σβήσε τον υπολογιστή σου.